Probleme serioase de sănătate pentru Florin Piersic. Ce se cunoaşte despre starea sa actuală?
Întreaga Românie este îngrijorată în aceste ore de soarta iubitului actor Florin Piersic. Totul, după ce s-a aflat că luni, 29 aprilie, maestrul a suferit o intervenţie chirurgicală de urgenţă.
S-a simţit rău la finalul unui spectacol susţinut la Cluj şi a ajuns rapid la spital. Acolo, a fost operat la genunchi, medicii descoperind o infecţie. La momentul redactării acestei ştiri, marele actor se află în secţia de Terapie Intensivă a Institutului Inimii din Cluj-Napoca.
Mai multe detalii despre cazul acesta a oferit medicul Tudor Ciuhodaru. El a explicat că monitorizarea şi evaluarea pacientului sunt obligatorii în acest moment. Este vorba, cel mai probabil, despre o artitră septică, iar medicii sunt obligaţi să monitorizeze suplimentar un astfel de caz.
În plus, Tudor Ciuhodaru a ţinut să sublinieze ce înseamnă de fapt o secţie de Terapie Intensivă. Nu este locul periculos pe care îl percep mulţi români, după relatările din presă şi posibil după perioada pandemiei. Este zona în care, în multe spitale din România, se salvează vieţi în fiecare zi.
Medicul ieşean este convins că Florin Piersic este pe mâini în acest clipe, având în vedere că este îngrijit de profesioniştii de la Institutul Inimii.
„Sunt convins că este pe mâini bune în acest moment și că îi dorim cu toții multă, multă sănătate, un mare actor al neamului nostru.
Pe de altă parte, gândiți-vă că vorbim despre o stare sceptică, după o intervenție, probabil după o artitră septică ce necesită monitorizare suplimentară, iar tocmai pentru astfel de pacienți se ia decizia de admitere în terapie intensivă pentru a beneficia de un plus de monitorizare și de evaluare, pentru a surprinde orice modificări survenite în starea clinică a unui astfel de pacient.
Terapia Intensivă nu este ceea ce s-a prezentat în anumite locuri, ci este zona în care se salvează vieți în foarte multe spitale din această țară”, a precizat medicul Tudor Ciuhodaru despre Florin Piersic, în cadrul emisiunii lui Victor Ciutacu de pe România TV.
Factorii care conduc la un prognostic rezervat în cazul marelui actor al României
Trebuie menţionat că maestrul Florin Piersic este ajutat de un stimulator cardiac. Infecția cu care s-a confruntat a fost localizată la început la nivelul vezicii urinare.
Apoi s-a extins la genunchi, unde este montată o proteză. După analizele de laborator efectuate luni, înainte de intervenția chirurgicală de la Spitalul Militar din Cluj, medicii au descoperit că infecția s-a răspândit și la stimulatorul cardiac.
Varianta găsită de specialişti este extragerea dispozitivului pentru a trata infecția. Din păcate, singurul medic care poate efectua această procedură în România este plecat din țară. Tocmai din acest motiv, se ia în considerare transferul lui Florin Piersic la Viena.
Tudor Ciuhodaru a mai explicat că, având în vedere vârsta, patologia coexistentă şi starea de sănătate a marelui actor, prognosticul medicilor este unul rezervat.
Bineînţeles, asta nu înseamnă că nu se vor depune absolut toate eforturile pentru ca totul să se încheie cu bine pentru Florin Piersic. Doar că situaţia nu este deloc una uşoară, a ţinut să sublinieze medicul.
Din fericire, la Institutul Inimii de la Cluj există aparatură de top şi tehnici moderne de evaluare şi tratament, astfel că problemele de sănătate ale îndrăgitului actor român au toate şansele să fie rezolvate cu bine. Rămâne acum de văzut şi dacă se va apela sau nu la ajutorul specialiştilor de la Viena.
„Faptul că are șansa de a beneficia la Institutul Inimii de tot ceea ce înseamnă tehnici moderne de tratament și de evaluare conferă o notă optimistă prognosticului.
Și vârsta, și starea de sănătate, patologia coexistentă, prognosticul la un astfel de pacient este rezervat până când nu sunt avute în vedere toate posibilitățile terapeutice. Evident că îi dorim sănătate și că lucrurile acestea trebuie corectate.
Mă bazez pe ceea ce au spus colegii mei, ei au toată posibilitatea de a lua un astfel de pacient, sunt foarte multe analize care se fac într-un astfel de context, iar dacă este nevoie să se schimbe acel stimulator cardiac, există soluții și pentru așa ceva în România și sper ca starea pacientului să fie ameliorată și să aibă cel mai bun prognostic după toate intervențiile care se fac acum”, a mai precizat Tudor Ciuhodaru pentru sursa citată.